**ЗАКОН**

**О ИЗМЈЕНАМА И ДОПУНАМА ЗАКОНА О ЗАШТИТИ**

**СТАНОВНИШТВА ОД ЗАРАЗНИХ БОЛЕСТИ**

Члан 1.

У Закону о заштити становништва од заразних болести („Службени гласник Републике Српске“, бр. 90/17, 42/20 и 98/20), у члану 4. тачка 27) мијења се и гласи:

„27) карантин је мјера ограничавања кретања здравих лица која су била у контакту са обољелим од заразне болести за период максималне инкубације, а у одређеним случајевима велике оптерећености болешћу, за период који покрива просјечну дужину инкубације, на препоруку Института;“.

У тачки 36) послије ријечи: „путује,“ додају се ријечи: „или препорукама за дату земљу“.

Члан 2.

У члану 6. у ставу 1. у тачки 1) подтачка 9. брише се.

Досадашња подтачка 10. постаје подтачка 9.

У тачки 3) послије подтачке 5. додаје се нова подтачка 6, која гласи:

„6. hepatitis virosa non specificata;“.

У тачки 5) подтачка 26. мијења се и гласи:

„26. заразно обољење изазвано вирусом SARS-CoV-2 – ковид 19,“.

Послије подтачке 26. додају се нове подт. 27, 28. и 29, које гласе:

„27. sepsis non specificata,

28. инфективна мононуклеоза (Mononucleoses infectiva),

29. лишмeнијаза/лајшманијаза (Leischmaniasis).“

Члан 3.

У члану 11. у ставу 3. послије ријечи: „превозна средства,“ додаје се ријеч: „ваздух,“.

Послије става 4. додаје се нови став 5. који гласи:

„(5) Изузетно од става 4. овог члана, испитивања микробиолошких критеријума чистоће у објектима из става 3. тачка 1) овог члана може да обавља и Јавна установа Ветеринарски институт Републике Српске ’Др Васо Бутозан‘.“

Досадашњи ст. 5, 6. и 7. постају ст. 6, 7. и 8.

Члан 4.

У члану 15. став 2. мијења се и гласи:

„(2) Превентивна дезинсекција из става 1. овог члана обавља се једном годишње, што подразумијева адултицидни и ларвицидни третман, а у случају повећаног размножавања штетних инсеката или по налогу здравственог инспектора и више пута у току године.“

Члан 5.

У члану 20. тачка 1) мијења се и гласи:

„1) у производњи, преради и промету храном, изузев лица запослених у производњи жестоких алкохолних пића, вина, сирћета и сирћетне киселине, као и лица запослених у објектима за промет хране у којима се врши промет искључиво оригинално запакованом храном, укључујући и лица запослена на пословима транспорта искључиво оригинално запаковане хране,“.

Тачка 9) мијења се и гласи:

„9) на пословима непосредне подршке корисницима, његовања, непосредне помоћи и збрињавања корисника у установама социјалне заштите.“

Члан 6.

У члану 23. у ставу 2. ријечи: „5) и 6)“ замјењују се ријечима: „5), 6) и 9)“.

Члан 7.

У члану 27. у ставу 3. ријечи: „максималне инкубације“ замјењују се ријечима: „максималне инкубације, а у одређеним случајевима велике оптерећености болешћу, за период који покрива просјечну дужину инкубације“.

Члан 8.

У члану 30. у ставу 1. у тачки 9) ријечи: „сумња на“ бришу се.

Члан 9.

У члану 32. став 6. мијења се и гласи:

„(6) Вакцинација као препоручена обавља се:

1. против грипе и ковида 19 – за лица одређене доби и клиничких индикација, у складу са Програмом мјера за спречавање и сузбијање, елиминацију и ерадикацију заразних болести,
2. против пнеумокока и менингокока – за лица са клиничким индикацијама или епидемиолошким индикацијама, у складу са Програмом мјера за спречавање и сузбијање, елиминацију и ерадикацију заразних болести,
3. против хуманог папилома вируса – за лица одређене доби, у складу са Програмом мјера за спречавање и сузбијање, елиминацију и ерадикацију заразних болести,
4. код путника у међународном саобраћају – у складу са епидемиолошком ситуацијом државе у коју путују,
5. против хепатитиса А, Б, пнеумокока, хуманог папилома вируса, варичеле и других заразних болести против којих вакцинацију препоручи доктор медицине или специјалиста одговарајуће гране медицине или која се тражи на лични захтјев корисника услуге.“

У ставу 8. послије ријечи: „хепатитиса Б“ додају се ријечи: „и тестиран на антитијела након вакцинације“.

Члан 10.

У члану 34. став 1. мијења се и гласи:

„(1) Имунизација специфичним имуноглобулином је обавезна за лица којима је по епидемиолошким индикацијама потребна постекспозициона заштита против тетануса, бјеснила, хепатитиса Б и након змијског уједа.“

Члан 11.

Члан 35. мијења се и гласи:

„(1) Систематску имунизацију почиње здравствена установа у којој је дијете рођено, а наставља надлежна организациона јединица дома здравља на чијем подручју дијете има пребивалиште.

(2) У случају повреде, имунизацију лица против тетануса обавља амбуланта породичне медицине, односно друга организациона јединица здравствене установе у којој се врши збрињавање повријеђеног.

(3) Имунизацију лица изложених повећаном ризику од заражавања хепатитисом Б спроводе Институт и надлежни дом здравља.

(4) Изузетно од става 3. овог члана, организациона јединица болнице која обавља дјелатност инфектологије и болница за пружање услуга дијализе за пацијенте са дијагнозом поремећаја рада бубрега – у терминалној фази болести, обављају имунизацију својих запослених радника и пацијената, при чему треба да испуњавају услове за транспорт и чување имунолошких препарата и да здравствени радник који спроводи имунизацију има цертификат о додатној едукацији из области имунизације, издат од Института.

(5) Институт чува и издаје вакцине којима се обавља вакцинација у складу са чланом 32. ст. 5. и 6. овог закона, те обавља вакцинацију путника у међународном саобраћају и вакцинацију коју је препоручио доктор специјалиста одговарајуће гране медицине, односно вакцинацију која се тражи на лични захтјев корисника услуге.

(6) Здравствена установа одређена за вршење обавезне имунизације, мјесечно од Института преузима планиране количине имунолошких препарата, обезбјеђујући механизам одржавања и контроле хладног ланца и свакодневно водећи одговарајућу евиденцију о томе.

(7) Организациона јединица болнице која обавља дјелатност инфектологије врши преглед и започиње антирабичну заштиту уколико специјалиста инфектолог процијени потребу за тим, док надлежни дом здравља од Института преузима и даје остале потребне вакцине против бјеснила, у складу са препоруком специјалисте инфектолога.

(8) Здравствени радник који обавља имунизације дужан је да, у организацији Института, о трошку своје здравствене установе, похађа додатну едукацију из области имунизације и стекне цертификат о додатној едукацији из области имунизације, који обнавља сваке четири године.

(9) Домови здравља, најкасније до јула текуће године за наредну годину, доносе властите годишње планове обавезне систематске имунизације и имунизације према индикацијама за подручје јединице локалне самоуправе за коју су основани и о реализацији тих планова обавјештавају Институт, најкасније до 31. јануара наредне године за прошлу годину.

(10) Друге здравствене установе које спроводе вакцинацију, најкасније до јула текуће године за наредну годину, доносе властите годишње планове имунизације и достављају их Институту.

(11) Здравствене установе које не спроводе вакцинацију, а чији регистровани корисници подлијежу обавезној систематској имунизацији која се спроводи у припадајућем дому здравља, најкасније до јуна текуће године за наредну годину, достављају план годишњих потреба вакцина за своје регистроване кориснике припадајућем дому здравља.

(12) Институт, у складу са достављеним плановима из ст. 9. и 10. овог члана и властитим годишњим планом имунизације сачињава годишњи план потреба за имунолошким препаратима за Републику, на који сагласност даје Влада и о реализацији плана обавјештава Владу најкасније до 31. марта наредне године за прошлу годину.

(13) Институт, у складу са годишњим планом потреба за имунолошким препаратима из става 12. овог члана, врши набавку тих препарата, њихово чување и издавање здравственим установама.

(14) Трошкове набавке имунолошких препарата из става 12. овог члана сноси Институт, а средства се обезбјеђују у буџету Републике.

(15) Министар доноси Правилник о начину спровођења имунизације и хемопрофилаксе против заразних болести.“

Члан 12.

У члану 36. у ставу 1. послије ријечи: „доктор медицине“ додају се ријечи: „или специјалиста одговарајуће гране медицине“.

Став 2. мијења се и гласи:

„(2) Примјену имунолошких препарата обављају здравствени радници који су стекли цертификат о додатној едукацији из области имунизације, а под надзором доктора медицине, специјалисте одговарајуће гране медицине.“

Члан 13.

У члану 50. у ставу 1. послије ријечи: „у случају појаве“ додају се ријечи: „озбиљне прекограничне пријетње здрављу,“.

Члан 14.

Члан 50а. мијења се и гласи:

„(1) Изузетно од члана 50. овог закона, у периоду након престанка ванредне ситуације или ванредног стања могу се примјењивати опште мјере из члана 8. овог закона, посебне мјере из члана 18. овог закона и ванредне мјере из члана 43. утврђене овим законом.

(2) Институт врши процјену потребе спровођења мјера из става 1. овог члана.

(3) Министар на приједлог Института, уз сагласност Владе, доноси наредбу о обиму, начину и трајању спровођења општих, посебних и ванредних мјерâ за спречавање и сузбијање заразних болести из чл. 8, 18. и 43. овог закона, након престанка ванредне ситуације или ванредног стања.“

Члан 15.

У члану 54. у ставу 3. послије ријечи: „о озбиљној прекограничној пријетњи“ додају се ријечи: „и предлаже спровођење општих, посебних, ванредних и осталих мјерâ утврђених овим законом.“

Члан 16.

Члан 55. мијења се и гласи:

„(1) Средства за финансирање набавке и трошкова чувања имунолошких препарата из члана 32. став 5. тачка 1), става 6. т. 1), 2) и 3) и члана 34. став 1. овог закона обезбјеђују се у буџету Републике.

(2) Трошкове тестирања и вакцинације против хепатитиса Б за лица из члана 32. став 5. тачка 2) овог закона сноси послодавац тих лица, изузев ученика и студената здравствене струке за које трошкове тестирања и вакцинације сноси Институт, а средства се обезбјеђују у буџету Републике.

(3) Трошкове вакцинације из члана 32. став 5. тачка 3) овог закона сноси послодавац лица која подлијежу обавезној вакцинацији.

(4) Трошкове вакцинације из члана 32. став 6. т. 1), 2) и 3) овог закона обезбјеђују се у буџету Републике.

(5) Трошкове вакцинације из члана 32. став 6. т. 4) и 5) овог закона сноси путник, односно корисник услуге.

(6) Трошкови пружања здравствених услуга који се односе на превенцију и лијечење заразних болести у редовним приликама регулишу се у складу са прописима из области здравственог осигурања.“

Члан 17.

У члану 64. у ставу 2. ријечи: „30. новембра“ замјењују се ријечима: „31. децембра“.

Члан 18.

Овај закон ступа на снагу осмог дана од дана објављивања у „Службеном гласнику Републике Српске“.

Број: 02/1-021-677/22 ПОТ ПРЕДСЈЕДНИК

Датум: 23. јуна 2022. године НАРОДНЕ СКУПШТИНЕ

Денис Шулић